„Toshkent_irrigatsiya_va_qishloq_xoʻjaligini_mexanizatsiyalash_muxandislari_instituti“_Milliy_tadqiqot_universiteti
Tarixi
Toshkent irrigatsiya va melioratsiya instituti 1923-yilda Turkiston Davlat Universiteti Texnika fakultetining Gidrotexnika boʻlimi Melioratsiya muxandisligi fakultetining tuzilishidan boshlangan. 1923-yilda 24 nafar talaba agranom, 16 nafar talaba gidromelioratsiya muhandisi sifatida institutni tamomlab, birinchi bitiruvchilari boʻlishgan. 1929-yili Melioratsiya muhandisligi fakulteti negizida mexanika qurilishi va suv xoʻjaligi fakultetlari ochilib, Oʻrta Osiyo paxtachilik irrigatsiya politexnika instituti tashkil etildi. Institutning tashkil etilishi respublikaning qishloq va suv xoʻjaliklari xodimlariga boʻlgan kuchli ehtiyojni qondira boshlagan. Shu vaqtlarda Oʻrta Osiyo respublikalarida yer suv islohotining amalga oshirilishi hamda irrigatsiya va qishloq xoʻjaligini mexanizatsiyalashtirishning yanada rivojlantirilishi yaxlit oliy texnika oʻquv mexanizatsiyasining tashkil etilishini taqazo qilgan. 1934-yilda Oʻrta Osiyo irrigatsiya muhandislari va texniklari instituti Oʻrta Osiyo qishloq xoʻjaligini irrigatsiyalash va mehanizatsiyalashtirish muhandislari instituti nomi bilan birlashtirilib shu yilning 11 noyabiridan Toshkent irrigatsiya va qishloq xoʻjaligini mexanizatsiyalashtirish muhandislari institutiga aylantirilgan. Dastlab uning tarkibida ikkita gidromelioratsiya va mexanizatsiya fakultetlari boʻlgan. Ulugʻ vatan urishidan keyingi davrda mamlakatning qishloq xoʻjaligi iqtisodiyotida yuksalish roʻy berdi, yangi tarmoqlar ochila boshladi. Institutda esa yer qurilishi 1945-yilda, gidromelioratsiya ishlarini mexanizatsiyalashtirish 1946-yilda, gidroenergetika qurilishi 1946-yilda, qishloq xoʻjaligi mashinalarini taʼmirlash texnologiyasi va uni tashkil etish 1974-yilda, umummuhandislik 1979-yilda fakultetlarini ochilishi Oʻzbekistonda iqtisodiy ijtimoiy oʻsish bilan chambarchas bogʻliq. Mustaqillik yillariga kelib institutning rivojlangan horijiy davlatlar universitetlari bilan oʻquv ilmiy tajribalar almashishlari boʻyicha hamkorliklar rivojlandi. Institutda oʻqitiladigan fanlarning oʻzbek tilidagi adabiyotlari yaratildi. Talaba yoshlarni tillarni oʻrganishga, chet el oliy taʼlim muassasalarida oʻqishlarini davom etirishlariga keng imkoniyatlar yaratildi, jumladan iqtidorli talabalarni qoʻllab-quvvatlash maqsadida joriy etilgan Oʻzbekiston Respublikasi Prezidenti stipendiyasi, „Beruniy“, „Navoiy“ nomidagi davlat stipendiyalari tanlovida hozirga qadar qishloq va suv xoʻjaligi yoʻnalishi boʻyicha 20 nafardan ortiq talabalarimiz sovrindor boʻlishgan. 2004-yil 30-martda Oʻzbekiston Respublikasi Vazirlar mahkamasining qarori bilan Toshkent irrigatsiya va qishloq xoʻjaligini mexanizatsiyalash injinerlari instituti Toshkent irrigatsiya va melioratsiya institutiga aylantirildi. Institut hozirgi kunda tom manoda yangi masulyatli davrni boshidan kechirmoqda. Respublikada qishloq va suv xoʻjaligi uchun yuqori malakali kadrlar tayyorlash dolzarb masala hisoblanadi. Hozirda institutda 4860 dan ortiq talaba 18 taʼlim yoʻnalishi, 15 magistratura mutaxasisliklari boʻyicha 5 ta fakultetda taʼlim olib kelmoqdalar. Institutda ularga 30 ta kafedrada 353 nafar malakali professor oʻqituvchilar taʼlim berishib, ularning 31 nafari fan doktori professorlar, 157 nafari fan nomzodi dotsentlardir. Institut zamon talablariga javob beradigan toʻrtda oʻquv, uchta oʻquv laboratoriya binolari, zamonaviy oʻquv ilmiy markazlar, umumiy fondi 700 ming nusxaga yaqin axborot resurs markazi, 1200 oʻrinli 3 ta talabalar uyi, 460 oʻrinli talabalar oshxonasi va istirohat bogʻiga ega. Institut jamoasining asosiy eʼtibori taʼlim toʻgʻrisidagi qonun va kadrlar tayorlash milliy dasturining vazifalaridan kelib chiqib bozor iqtisodiyoti sharoitida suv xoʻjaligi uchun yuqori malakali mutaxassislarni tayyorlashga qaratilgan.